marsh-mellow/hindi_wikipedia huggingface dataset:
द वॉकिंग डेड () एक अमेरिकी अंतर्भासी समय के बाद की टेलिविज़न शृंखला है। शृंखला का सर्जन फ्रैंक डराबोंट ने किया है। रॉबर्ट कर्कमॅन, टोनी मूर और चार्ली एड्लार्ड निर्मित कॉमिक बुक शृंखला द वॉकिंग डेड पर आधारित है।

शृंखला में एंड्रयू लिंकन शेरिफ डिप्टी रिक ग्राइम्स का किरदार निभाते हैं। रिक अचेतन अवस्था (कोमा) से उठने के पश्चात पाता है कि दुनिया पर "वॉकरस्" का प्रभुत्व है। ये वॉकरस् जॉर्ज ए॰ रोज़मेरी की हॉरर फ़िल्मों के ज़ोंबीयों से मेल खाते हैं। उठने के पश्चात रिक अपने परिवार और अन्य जीवित बचे लोगों को खोजने में लग जाता है।

द वॉकिंग डेड का अमेरिका में प्रीमियर अक्टूबर 31, 2010 को केबल टेलिविज़न चैनल ए॰एम॰सी॰ पर हुआ था। प्रथम सत्र को मिली सफ़लता के पश्चात चैनल ने शृंखला को इसके दूसरे सत्र के लिए नवीकृत करा जिसमें 13 प्रकरण थे तथा इसका प्रीमियर अक्टूबर 16, 2011 को हुआ। दूसरे सत्र के खत्म होने से दो प्रकरण पहले ए॰एम॰सी॰ ने घोषणा करी कि शृंखला तीसरे सत्र के लिए वापस आएगी। 

शृंखला को आलोचकों द्वारा अच्छी तरह प्राप्त किया गया है तथा इसने कई पुरुस्कारों के नामांकन भी प्राप्त किए हैं जिनमें राइटर्स गिल्ड ऑफ अमेरिका अवार्ड और गोल्डन ग्लोब पुरस्कार में सर्वश्रेष्ठ टेलिविज़न शृंखला ड्रामा (बेस्ट टेलिविज़न सीरीज़ ड्रामा) भी शामिल हैं। शृंखला ने मजबूत नीलसन रेटिंग भी प्राप्त की हैं तथा केबल शृंखलाओं के लिए विभिन्न रिकॉर्ड भी तोड़े हैं। इनमें से ही एक रिकॉर्ड दूसरे सत्र के अंतिम प्रकरण ने बनाया जिसको 9 मिलियन दर्शकों ने देखा था जो इतिहास में सबसे अधिक देखे जाने वाला मूलभूत केबल ड्रामा प्रसारण बन गया।

 सन्दर्भ 

 बाहरी कड़ियाँ 

 
 

श्रेणी:अंग्रेज़ी भाषा के टीवी कार्यक्रम
श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी हॉरर गल्प टेलिविज़न शृंखलाएँ
अंगूठाकारफ़िल्म का पोस्टर।
द वॉरियर सन् 2022 की भारतीय फ़िल्म है। इसका निर्देशन एन. लिंगुसामी ने किया है और इसका निर्माण श्रीनिवास चित्तूरी ने श्रीनिवास सिल्वर स्क्रीन के तहत किया है। फ़िल्म को तेलुगु और तमिल भाषाओं में एक साथ फिल्माया गया है। इसमें राम पोथिनेनी (अपनी पहली तमिल फ़िल्म में), कृति शेट्टी, आदि पिनिसेट्टी, अक्षरा गौड़ा और नादिया ने अभिनय किया है। संगीत देवी श्री प्रसाद ने तैयार किया है, जबकि छायांकन और संपादन सुजीत वासुदेव और नवीन नूली ने संभाला था। 

लिंगुस्वामी ने 2016 में एक तेलुगु-तमिल द्विभाषी फ़िल्म पर विचार करना शुरू किया था। यह उनकी तेलुगु भाषा में निर्देशित पहली फ़िल्म हुई। फ़िल्म की घोषणा फरवरी 2021 में हुई थी। इसमें राम पोथिनेनी मुख्य भूमिका में थे। मुख्य फिल्मांकन जुलाई 2021 में शुरू हुआ और मई 2022 में समाप्त हुआ। इसमें मुख्य रूप से हैदराबाद और चेन्नई में फ़िल्मांकन हुआ। द वॉरियर 14 जुलाई 2022 को आलोचकों की नकारात्मक समीक्षाओं के साथ जारी हुई और टिकट खिड़की पर धराशायी हो गई।

 कहानी 
सत्या (राम पोथिनेनी) एक एमबीबीएस डिग्रीधारक है जो सरकारी अस्पताल में डॉक्टर की नौकरी मिलने के बाद अपनी माँ और बहन नित्या के साथ कुरनूल में रहता है। सत्या को गुरु नामक एक क्रूर गैंगस्टर के बारे में भी पता चलता है। इसके परिणामस्वरूप अस्पताल में 3 बच्चों की मौत हो जाती है। लेकिन पुलिस इस पर ध्यान नहीं देती क्योंकि वे गुरु से डरते हैं। सत्या गुरु के खिलाफ पर्याप्त सबूतों के साथ शिकायत दर्ज कराता है। गुरु को इस बारे में पता चलता है और वह कोंडा रेड्डी किले में सत्या की पिटाई करता है और उसे फांसी पर लटका देता है। हालांकि, सत्या को उसके अस्पताल के डीन डॉ. रॉबर्ट द्वारा बचा लिया जाता है। वह अपनी मां और नित्या के साथ शहर छोड़ देता है।

दो साल बाद, सत्या शहर के डीएसपी के रूप में कुरनूल वापस लौटता है। वह अब गुरु और उसके आदमियों के खिलाफ युद्ध छेड़ता है। सत्या को पता चलता है कि डॉ. रॉबर्ट की एक दुर्घटना में मृत्यु हो गई। सत्या को रॉबर्ट के शव के दोबारा पोस्टमार्टम की अनुमति मिलती है। वह फिर शव को निकालने के लिए उसकी कब्र खोदता है। लेकिन कब्र के अंदर किसी और का शरीर होता है। गुरु सत्या को बताता है कि उसने रॉबर्ट को तब मारा था जब उसने सत्या को शहर से भागने में मदद की थी। अगले दिन, गुरु चुनाव लड़ता है लेकिन सत्या गुरु को एक यूएसबी फ्लैश ड्राइव मिलने के बाद गिरफ्तार कर लेता है। उसमें गुरु की अवैध गतिविधियों के बारे में जानकारी होती है।

सन्दर्भ

श्रेणी:2022 की फ़िल्में
श्रेणी:भारतीय बहुभाषी फ़िल्में
श्रेणी:भारतीय एक्शन फ़िल्में
द वॉशिंगटन पोस्ट () वॉशिंगटन डी॰ सी॰ का सबसे बड़ा और अभी-तक विद्यमान सबसे पुराना दैनिक समाचार पत्र है। अंग्रेजी भाषा के इस पत्र की स्थापना सन् 1877 में संयुक्त राज्य अमेरिका की राजधानी वॉशिंगटन डी॰ सी॰ में हुई थी। द पोस्ट का राष्ट्रीय राजनीति पर एक विशेष महत्त्व है। डीसी, मैरीलैंड और वर्जीनिया के संस्करण दैनिक संचलन के लिए मुद्रित होते हैं। समाचार पत्र व्यापकपर्ण के स्वरूप में प्रकाशित किया जाता है, जिसमें काले और सफेद दोनों रंग में मुद्रित तस्वीरों का प्रयोग होता है।

 सन्दर्भ 

 बाहरी कड़ियाँ 
 
 द वॉशिंगटन पोस्ट कंपनी की आधिकारिक वेबसाइट
 "द वॉशिंगटन पोस्ट कंपनी इतिहास"

श्रेणी:अंग्रेजी भाषा के समाचार पत्र
श्रेणी:अमेरिका में प्रकाशित राष्ट्रीय समाचार पत्र
द व्हाइट क्वीन () ब्रिटिश टेलिविज़न ड्रामा शृंखला है जो फिलिपा ग्रेगरी की सर्वाधिक बिकाऊ एतिहासिक उपन्यास शृंखला द कज़िन्स वॉर पर आधारित है। धारावाहिक का पहला प्रकरण बीबीसी वन पर 16 जून 2013 को प्रसारित हुआ। धारावाहिक की कहानी वॉर ऑफ़ रोज़िज़ की पृष्ठभूमि पर चलती है, जिसमें उन महिलाओं की कहानी प्रदर्शित की जाती है जो कई वर्षों से इंग्लैण्ड की राजगद्दी के लिए हो रहे युद्ध में फसी हुई हैं।

 बाहरी कड़ियाँ

श्रेणी:दशक 2010 की ब्रिटिश टेलिविज़न शृंखलाएँ
श्रेणी:अंग्रेज़ी भाषा के टीवी कार्यक्रम
द व्हाइट स्वान इन व्हाइट स्वान कोर्ट, चर्च स्ट्रीट, मॉनमाउथ, मॉनमाउथशायर, दक्षिण पूर्व वेल्स में स्थित एक अठारहवीं सदी की पूर्व कोचिंग सराय है। तीन मंजिलों वाली इस इमारत में भूमि तल पर एक प्रमुख बे खिड़की है और शरुआती 19 वीं सदी के प्लास्टर से सजी इसकी दीवारे हैं। इस स्थान पर पहले कम से कम वर्ष 1709 के बाद तक एक स्वान एण्ड फाल्कन नामक सराय थी, परन्तु 1774 से इसका नाम व्हाइट स्वान पड़ गया। सराय व इससे पास के कोर्ट का पुनः निर्माण 1839 में प्रायरी स्ट्रीट के पुनर्विकास के बाद शरू हुआ था, पुनर्निर्माण जिसके लिए विपुल मॉनमाउथ वास्तुकार जॉर्ज वॉन मैडॉक्स ने अपना योगदान दिया था। इमारत को 27 जून 1952 को यूनाइटेड किंगडम की ग्रेड द्वितीय सूचीबद्ध इमारत घोषित कर दिया गया था। इसक साथ ही यह मॉनमाउथ हेरिटेज ट्रेल की 24 इमारत में से एक है।

 सन्दर्भ 

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
द व्हिसलब्लोअर  पर एक भारतीय हिंदी भाषा की थ्रिलर वेब श्रृंखला है, जो मनोज पिल्लई द्वारा निर्देशित और इंद्रनील चक्रवर्ती, अनुजीत घटक, प्रियेश कौशिक, कार्तिक आर. अय्यर और रोहित फले द्वारा निर्मित है। यह मध्य प्रदेश के व्यापम घोटाले पर आधारित है।

वेब श्रृंखला  ऐप पर हिंदी, तमिल, तेलुगु और मलयालम सहित कई भाषाओं में उपलब्ध है, और 16 दिसंबर को विशेष रूप से  पर रिलीज़ की गई थी। इसमें नौ एपिसोड शामिल थे।

पटकथा
व्हिसलब्लोअर एक बिगड़ैल लेकिन प्रतिभाशाली इंटर्न डॉक्टर संकेत के इर्द-गिर्द घूमती है, जो वर्षों से चल रहे एक बड़े शिक्षा रैकेट का हिस्सा बनने के लिए प्रलोभित हो जाता है। हालाँकि, संकेत के अपने पिता को खोने के बाद स्थिति उलट जाती है और सच्चाई का पता चलने पर उसकी मंगेतर उसे छोड़ देती है। अपने पिता के हत्यारे की पहचान करने की बेताब कोशिश में, संकेत गहरी सड़ांध की काली वास्तविकताओं को उजागर करने के लिए एक व्हिसलब्लोअर बन जाता है, जिसका वह एक बार हिस्सा था।

 सन्दर्भ 

श्रेणी:हिंदी भाषा की वेब श्रृंखला
अंगूठाकारफिल्म का पोस्टर। 
द व्हेल () सन् 2022 की एक अमेरिकी मनोवैज्ञानिक ड्रामा फिल्म है। इसका निर्देशन डैरेन एरोनोफ्स्की ने किया है और इसे सैमुअल डी. हंटर ने लिखा है। यह उनके 2012 के इसी नाम के नाटक पर आधारित है। फिल्म में ब्रेंडन फ़्रेज़र, सैडी सिंक, हांग चाऊ, टाय सिम्पकिंस और सामंथा मॉर्टन हैं। कथानक एकांतप्रिय, अति मोटापे से ग्रस्त और अंग्रेजी भाषा के प्रशिक्षक का अनुसरण करता है। वह अपनी किशोर बेटी के साथ रिश्ते को फिर से स्थापित करने की कोशिश करता है, जिसे उसने आठ साल पहले छोड़ दिया था। 

द व्हेल को सबसे पहले 4 सितंबर, 2022 में 79वें वेनिस फ़िल्मोत्सव में दिखाया गया था। 21 दिसंबर को को इसे पूरी तरह से अमेरिका के सिनेमाघरों में जारी किया गया। अपने प्रदर्शन के लिए, ब्रेंडन फ़्रेज़र ने 95वें अकादमी पुरस्कार में सर्वश्रेष्ठ अभिनेता के लिए अकादमी पुरस्कार जीता। साथ ही उन्हें क्रिटिक्स चॉइस अवार्ड और स्क्रीन एक्टर्स गिल्ड पुरस्कार भी मिला। जबकि हांग चाऊ को सर्वश्रेष्ठ सहायक अभिनेत्री के लिए अकादमी पुरस्कार के लिए नामांकित किया गया।

कहानी 
अति मोटापे से ग्रस्त और एकाकी व्यक्ति चार्ली (ब्रेंडन फ़्रेज़र) कॉलेज के छात्रों को ऑनलाइन अंग्रेजी लेखन पाठ्यक्रम पढ़ाता है। लेकिन अपनी शारीरिक बनावट से शर्मिंदा होकर वह अपना वेबकैम बंद ही रखता है। उसकी नर्स और एकमात्र दोस्त लिज़ उसे भोजन लाकर देती है। जबकि वह उसे हृदय विफलन के उपचार के लिए अस्पताल जाने का आग्रह भी करती है। लेकिन चार्ली जोर देकर कहता है कि वह चिकित्सा देखभाल का खर्च नहीं उठा सकता है। न्यू लाइफ चर्च के धर्म-प्रचारक थॉमस भी चार्ली से मिलने आते रहते हैं। वह डिलीवरी ड्राइवर डैन के साथ एक स्थापित दिनचर्या के अनुसार लगभग हर रात पिज्जा ऑर्डर करता है। दोनों कभी आमने-सामने आकर बातचीत नहीं करते हैं।

चार्ली अपनी अलग हो चुकी किशोर बेटी एली (सैडी सिंक) से फिर से जुड़ने की उम्मीद रखता है। उसे उसने आठ साल पहले अपनी पत्नी मैरी और उसके प्रेमी एलन के साथ रहने के लिए छोड़ दिया था। वह बताता है कि वह सालों से पैसे बचा रहा है और अगर वह अपनी माँ की जानकारी के बिना उसके साथ समय बिताएगी। तो वह अपने बैंक खाते में मौजूद पूरे 1,20,000 उसे दे देगा। एली इस शर्त पर मान जाती है कि वह उसका सारा होमवर्क पूरा कर दे।

सन्दर्भ

बाहरी कड़ियाँ

श्रेणी:2022 की फ़िल्में
श्रेणी:अमेरिकी फ़िल्में
श्रेणी:अंग्रेज़ी फ़िल्में
द शिलौंग टाइम्स भारत में प्रकाशित होने वाला अंग्रेजी भाषा का एक समाचार पत्र (अखबार) है। 
इन्हें भी देखें
भारत में प्रकाशित होने वाले समाचार पत्रों की सूची
सन्दर्भ

 बाहरी कड़ियाँ 
 .. -          
   -    -      
 .  -      110   

श्रेणी:भारत में प्रकाशित होने वाले समाचार पत्र
श्रेणी:अंग्रेजी भाषा के समाचार पत्र
द शेप ऑफ़ वाटर (), 2017 की एक अमेरिकी कल्पनिक, ड्रामा फिल्म है। इस फ़िल्म का निर्देशन गुइलेर्मो डेल तोरो एवं कहानी गुइलेर्मो डेल तोरो और वैनेसा टेलर द्वारा लिखा गया है। इस फिल्म को बाल्टीमोर में 1962 के परिदृश्य में फ़िल्माया गया है। यह फ़िल्म उच्च सुरक्षा वाले सरकारी प्रयोगशाला के एक मूक अभिरक्षक के बारे में है, जिसे एक पकड़े गये, मनुष्य कि तरह दिखने वाले एम्फीबियन प्राणी से प्यार हो जाता है। इस फिल्म में सैली हॉकिन्स, माइकल शैनन, रिचर्ड जेनकिंस, डग जोन्स, माइकल स्टुब्लबर्ग और ऑक्टेविया स्पेन्सर ने अभिनय किया है।

इस फिल्म का प्रदर्शन 74वें वेनिस अंतर्राष्ट्रीय फिल्म समारोह, मे 31 अगस्त 2017 को किया था, जहाँ इसने सर्वश्रेष्ठ फिल्म के लिये गोल्डन लाइन पुरस्कार जीता था। इसे 2017 के टोरंटो अंतर्राष्ट्रीय फ़िल्म समारोह में भी प्रदर्शित किया गया था। फिल्म के अभिनय, पटकथा, दिशा, उत्पादन डिजाइन, और संगीत स्कोर को लेकर कई विषयों में इसकी सराहना की गई है।

8 दिसम्बर को वैश्विक प्रदर्शन से पहले इस फिल्म का आशिंक प्रदर्शन संयुक्त राज्य में 1 दिसम्बर को किया गया था। इस फिल्म का वैश्विक कारोबार 91 मिलियन अमेरिकी डॉलर रहा है।

90वें अकादमी पुरस्कार पर, फ़िल्म को सबसे अधिक 13 नामांकन प्राप्त हुए, जिसमें इसे सर्वश्रेष्ठ फ़िल्म, सर्वश्रेष्ठ निर्देशक, सर्वश्रेष्ठ ओरिजिनल स्कोर, सर्वश्रेष्ठ प्रोडक्शन डिज़ाइन में चार पुरस्कार प्राप्त हुए। ब्रिटिश अकादमी फ़िल्म पुरस्कार में इसे सर्वश्रेष्ठ निर्देशक सहित तीन पुरस्कार प्राप्त हुए।

कलाकार
 सैली हॉकिन्स - एलिसा एस्पोसितो के रूप में 
 माइकल शैनन - कर्नल रिचर्ड स्ट्रिकलैंड के रूप में
 रिचर्ड जेनकिंस - जाइल्स के रूप में
 ओक्टाविया स्पेन्सर - जेल्डा डिलिला फुलर के रूप में
 माइकल स्टुब्लबर्ग - डा. रॉबर्ट हॉफ्स्टेटलरदिमित्री एंटोनोविच मोसेनकोव के रूप में 
 डग जोन्स - एम्फिबियन मैनद एसेट के रूप में 
 डेविड हेवले - फ्लेमिंग के रूप में 
 निक सर्सेसी - जनरल फ्रैंक हॉय के रूप में 
 लॉरेन ली स्मिथ - ऐलेन स्ट्रिकलैंड के रूप में
 मॉर्गन केली - पाई गाय के रूप में

सन्दर्भ

बाहरी कड़ियाँ
 
 
 

श्रेणी:अमेरिकी फ़िल्में
श्रेणी:अंग्रेज़ी फ़िल्में
द शैडो लाइन्स  अंग्रेज़ी भाषा के विख्यात साहित्यकार अमिताव घोष द्वारा रचित एक उपन्यास है जिसके लिये उन्हें सन् 1989 में अंग्रेज़ी भाषा के लिए साहित्य अकादमी पुरस्कार से सम्मानित किया गया।

 सन्दर 

श्रेणी:साहित्य अकादमी द्वारा पुरस्कृत अंग्रेज़ी भाषा की पुस्तकें
द संडे ऑबजर्वर भारत में प्रकाशित होने वाला अंग्रेजी भाषा का एक समाचार पत्र (अखबार) है। 
इन्हें भी देखें
भारत में प्रकाशित होने वाले समाचार पत्रों की सूची
सन्दर्भ

 बाहरी कड़ियाँ 
 .. -          
   -    -      
 .  -      110   

श्रेणी:भारत में प्रकाशित होने वाले समाचार पत्र
श्रेणी:अंग्रेजी भाषा के समाचार पत्र
द संडे टेलीग्राफ एक ब्रिटिश ब्रॉडशीट समाचारपत्र है, जिसे पहली बार 5 फरवरी 1961 को प्रकाशित किया गया था और यह प्रेस होल्डिंग्स की एक शाखा टेलीग्राफ मीडिया ग्रुप द्वारा प्रकाशित किया जाता है। यह द डेली टेलीग्राफ का सहायक पत्र है, जो टेलीग्राफ मीडिया ग्रुप द्वारा भी प्रकाशित होता है। संडे टेलीग्राफ शुरू में एक अलग संचालन था, जिसमें अलग संपादकीय स्टाफ था, लेकिन 2013 से टेलीग्राफ सात-दिन का संचालन बन गया है।

ऑडिट ब्यूरो ऑफ सर्कुलेशंस के अनुसार, 2021 की पहली छमाही में संडे टेलीग्राफ की औसत साप्ताहिक सर्कुलेशन 214,711 प्रतियों की थी।

इन्हें भी देखें

सन्दर्भ

बाहरी कड़ियाँ

श्रेणी:विश्व के प्रमुख दैनिक समाचार पत्र
द सन (), यूनाइटेड किंगडम में प्रकाशित होने वाला एक लघु समाचारपत्र है, जिसका स्वामित्व अमेरिकी बहुराष्ट्रीय मीडिया कंपनी संगठन न्यूज़ कॉर्पोरेशन के अधीन है। इस अख़बार के सहयोगी प्रकाशन ग्लासगो (द स्कॉटिश सन) व डबलिन (द आयरिश सन) से प्रकाशित किए जाते हैं। प्रसार संख्या के अनुसार द सन, यूनाइटेड किंगडम का पहला तथा विश्व का दसवाँ सबसे बड़ा अख़बार है। अक्टूबर 2011 में द सन की औसत दैनिक प्रसार संख्या 2,715,473 थी।

 सन्दर्भ 

 बाहरी कड़ियाँ 
 

श्रेणी:अंग्रेजी भाषा के समाचार पत्र
श्रेणी:यूनाइटेड किंगडम में प्रकाशित राष्ट्रीय समाचार पत्र
द समय भारत में प्रकाशित होने वाला ओड़िया भाषा का एक समाचार पत्र (अखबार) है। 
इन्हें भी देखें
भारत में प्रकाशित होने वाले समाचार पत्रों की सूची
सन्दर्भ

 बाहरी कड़ियाँ 
 .. -          
   -    -      
 .  -      110   

श्रेणी:भारत में प्रकाशित होने वाले समाचार पत्र
श्रेणी:ओड़िया भाषा के समाचार पत्र
द समाज भारत में प्रकाशित होने वाला ओड़िया भाषा का एक समाचार पत्र (अखबार) है। 
इन्हें भी देखें
भारत में प्रकाशित होने वाले समाचार पत्रों की सूची
सन्दर्भ

 बाहरी कड़ियाँ 
 .. -          
   -    -      
 .  -      110   

श्रेणी:भारत में प्रकाशित होने वाले समाचार पत्र
श्रेणी:ओड़िया भाषा के समाचार पत्र
द सर्पेण्ट एंड द रोप  अंग्रेज़ी भाषा के विख्यात साहित्यकार राजा राव द्वारा रचित एक उपन्यास है  यह उनका दूसरा उपन्यास है  इसे पहली बार 1960 में प्रकाशित किया गया था   जिसके लिये उन्हें सन् 1964 में अंग्रेज़ी भाषा के लिए साहित्य अकादमी पुरस्कार से सम्मानित किया गया। 

 कहानी 
यह लेखक के स्वयं की जीवन घटनाओ पर आधारित है  इसका मुख्य पात्र है रामास्वामी  जो कि एक जवान और पढ़ा लिखा व्यक्ति है  वह शारीरिक रूप से कुछ कमज़ोर है उसे फेफड़ों में शिकायत रहती है  वह फ्रांस में पढाई कर रहा है  वह ईसाई धर्म से सम्बन्धित किसी विषय पर रिसर्च कर रहा है  वहीँ पर ही उसने मैडेलिन नाम की फ़्रांसीसी महिला से शादी कर ली है  लेखक के शुरुआती व्याख्यान से हमे पता चलता है कि उन दोनों का वैवाहिक जीवन सही तरह से नहीं चल रहा  दोनों एक दूसरे से पूरी तरह खुश नहीं हैं  इनका पहला बच्चा , जन्म के सात महीने बाद ही मर जाता है  और अब रामास्वामी को समाचार मिलता है कि उसके पिता भी मृत्यु के नजदीक है  अत: उसे अब भारत वापिस आना होगा    

वह वापिस आता है और अपने पिता की मृत्यु पर अपने कर्तव्यों और जिम्मेवारियों का पालन करता है  यहाँ पर उसकी एक सोतेली माँ है जिसे वो छोटी माँ कह कर बुलाता है  वह फ्रांस के चला जाता है और अपने वैवाहिक जीवन की अस्थिरता और कमियों के बारे में सोचता रहता है  वह जीवन में अध्यात्मिक सच, ज्ञान और  पूर्णता प्राप्त करना चाहता है   उसकी  मुलाक़ात एक सावित्री नाम की लड़की से होती है जो कि कैंब्रिज (लंदन) में पढ़ती है  उसकी एक ऐसे आदमी से शादी होने वाली है जिसे वो प्यार नहीं करती  शुरू में तो रामास्वामी को सावित्री ज्यादा अच्छी नहीं लगती लेकिन धीरे धीरे वह उसके ख्यालों पर हावी होने लगती है  रामास्वामी अपनी पत्नी से मिलता है और अब उसे ये एहसास होता है कि उन दोनों के बीच दूरियां बहुत बढ़ चुकी हैं  उसकी माँ ने उसे मैडेलिन के लिए पाँव कि अंगूठियाँ दी थी आशीर्वाद के रूप में  लेकिन रामास्वामी अब हिम्मत नहीं कर पाता उसे वो उपहार देने की  दूसरी ओर , उसके दिमाग में सावित्री का ख्याल ही हावी होने लगा है जिस से अब उसे अपने वैवाहिक जीवन में कोई उम्मीद दिखाई नहीं देती      

एक दिन सावित्री फ्रांस में रामास्वामी और मैडेलिन से मिलती है  दोनों एक दूसरे के साथ समय बिताते हैं  रामास्वामी उसके लंदन जाता है जहाँ पर वह अपने रिसर्च का थीसिस का काम करता है  वह सावित्री को वो अंगूठियाँ उपहार में देता है  दोनों एक दूसरे की वर्तमान स्थिति को जानते हुए भी मेल जोल जारी रखते हैं   रामास्वामी , मैडेलिनके पास वापिस आता है , जो कि अब उसके दूसरे बच्चे से गर्भवती है  लेकिन रामास्वामी को अपनी बहन की  शादी के लिए भारत वापिस जाना पड़ता है  उसकी स्वयं की भी शारीरिक हालत ठीक नहीं है  उसे इलाज के लिए बैंगलोर जाना पड़ता है जहाँ पर उसे समाचार मिलता है कि मैडेलिन ने एक लड़के को जन्म दिया लेकिन वो भी जन्म के तुरंत बाद मर गया  उसे यह भी पता चलता है कि सावित्री की शादी हो गयी है  वह मैडेलिन के पास वापिस जाता है लेकिन मैडेलिन ने बौद्ध धर्म को अपना लिया है और अपने पति से स्वयं को दूर कर लिया है       

रामास्वामी अपने इलाज के लिए लंदन जाता है और वहां पर सावित्री उस से आकर मिलती है  दोनों अपनी वर्तमान स्थिति को स्वीकार करने को मजबूर है और अपने रास्ते अलग अलग कर लेते हैं  रामास्वामी , मैडेलिन को तलाक दे देता है   वह  सारा जीवन सत्य और जीवन की पूर्णता की तलाश में रहता है        

 सन्दर्भ 

श्रेणी:साहित्य अकादमी द्वारा पुरस्कृत अंग्रेज़ी भाषा की पुस्तकें
द साउंड ऑफ़ म्यूज़िक रॉबर्ट वाइज़ निर्देशित सन् 1965 में प्रमोचित संगीत नाटक फ़िल्म है। इस फ़िल्म के निर्माता और निर्देशक रॉबर्ट वाइज़ थे जिसकी पटकथा अर्नेस्ट लेहमैन ने लिखी। फ़िल्म में जूली एन्ड्रयूज़ और क्रिस्टोफर प्लमर के साथ रिचर्ड हैडन, पेगी वुड, चार्मियन कार और एलेनोर पार्कर ने अभिनय किया है। फ़िल्म ट्वेंटिएथ सेंचुरी फ़ॉक्स के इसी नाम के सन् 1959 के मंच संगीत का अनुरूपण है, इस संगीत मंच के गीत लिंडसे और क्राउज़ की पुस्तक से लिए गये तथा ऑस्कर हैमरस्टीन द्वितीय ने लिखे थे। यह ऑस्ट्रिया के साल्ज़बर्ग में स्थापित और मारिया वॉन ट्रैप के सन् 1949 के संस्मरण "द स्टोरी ऑफ़ द ट्रैप फैमिली सिंगर्स" पर आधारित है। यह सात बच्चों की अध्यापिका के रूप में उनके अनुभवों, उन बच्चों के पिता कैप्टन जॉर्ज वॉन ट्रैप के साथ उनके विवाह तथा सन् 1938 में एंस्क्लस के दौरान उनके पलायन की काल्पनिक पुनर्कथन है।

 सन्दर्भ 

 बाहरी कड़ियाँ
द साड़ी शॉप  अंग्रेज़ी भाषा के विख्यात साहित्यकार रूपा बाजवा द्वारा रचित एक उपन्यास है। ये लेखिका बाजवा का प्रथम उपन्यास जो २००४ मे प्रकाशीत हुआ।  इनके लिये उन्हें सन् २००६ में अंग्रेज़ी भाषा के लिए साहित्य अकादमी पुरस्कार से सम्मानित किया गया।

 कथानक 
रामचंद एक गरीब अशिक्षित है जो अमृतसर, पंजाब के सेवक साड़ी सदन में सहायक के रूप में काम करता है। अपने माता-पिता की मृत्यु के बाद, उसे अपने गरीब चाचा ने संभाला और परिवार की चुनौतीपूर्ण आर्थिक स्थिति के कारण उसे स्कूल छोड़ना पड़ता है। वह साड़ी की दुकान में नौकरी करता है और उनकी जिंदगी अकेलेपन से भरी होती है। वह नियमित आधार पर अमीर ग्राहकों का सामना करता हैं, जो अपनी संपत्ति और अंग्रेजी में बोलकर अपनी शिक्षा को दिखाते हैं। अपनी कड़ी मेहनत से प्रभावित, उसे ग्राहकों के घरों मे विविध प्रकार की साड़ियों की बिक्री का काम भी दिया जाता है। इस तरह के एक अवसर पर वह कपूरों के भव्य घर तक पहुंचते हैं, जहां उनकी बेटी रीना शादी करने वाली है। अंग्रेजी के लिए रामचंद का जुनून जाग उठता है और वह एक पुरानी व्याकरण की किताब, ऑक्सफोर्ड इंग्लिश डिक्शनरी, एक जोड़ी मोज़े और लाइफबॉय साबुन खरीदता है। ये वो चार चीजें होती हैं जो बचपन से किसी तरह उसे लगती कि उसका जीवन बदल देगी। रामचंद रीना की शादी में घुस जाता है, जहां उसे नीच दिखाते उसकी अंग्रेजी सीखने की इच्छा को तुच्छ कहते है।

एक मौके पर, रामचंद अपने सहयोगी के घर पहुंता है जहां उसकी पत्नी कमला नशे में होती है। वो पड़ोसियों से कमला की जिंदगी की कहानी जान लेता है। अपने परिवार को खोने के बाद वह अकेले अपने पति के साथ अकेली रहती है, जो कि एक दुर्व्यवहारी और शराबी है। निराशा में एक दिन वह अपने पति के शराब का आसरा लेती है और खुद शराबी हो जाती है। कमला नियमित रूप से नशे में इलाके में परेशानी पैदा करती है और इसलिए पुलिस उसे गिरफ्तार करते है जहां दो पुलिसकर्मि उस पर बलात्कार करते है। घटना से प्रभावित, रामचंद दुकान में कहर पैदा करते हुए अमीर ग्राहकों को अपमानित करते हैं और इसलिए नौकरी से निकाल दिया जाता है। वह कमला की मदद करते हुए अमीर, शक्तिशाली और भ्रष्टों के खिलाफ विद्रोह का फैसला करता है। उसे फिर पता चलता है कि एक अमीर परिवार के आदेश पर एक रात कमला की हत्या कर दी गई थी। रामचंद खुद को अपने जीवन की स्थितियों को बदलने और चुनौती देने में असमर्थ होने के लिए असहाय और निराश्रित पाता है। वह साड़ी की दुकान पर लौट जाता है और अपनी नौकरी की मांग करता है और अपने नियमित उबाऊ जीवन के साथ जारी रहता है।

 प्रकाशन और समीक्षा 
200लेखिका रूपा बाजवा 
लेखिका रूपा बाजवा ने पहले इस कथानक पर एक छोटी कहानी लिखी थी और बाद में इसे एक पूर्ण उपन्यास में विकसित किया। उपन्यास पर काम करने के लिए शांतिपूर्ण स्थान तलाशने के लिए बाजवा ने अक्सर विभिन्न शहरों में कमरे किराए पर लिए थे। वह उपन्यास टाइप करने के लिए कंप्यूटर किराए पर लेती और काम करती थी।

हालांकि पुस्तक वंचित वर्ग के बारे में है, समीक्षकों ने उल्लेख किया है कि बाजवा ने उनकी दुखी स्थितियों, उनकी आर्थिक कठिनाइयों और अमीरों द्वारा उनके उत्पीड़न पर ध्यान केंद्रित नहीं किया है। बाजवा को इस उपन्यास के लिए २००६ में अंग्रेज़ी भाषा का साहित्य अकादमी पुरस्कार मिला।

 सन्दर्भ 

श्रेणी:साहित्य अकादमी द्वारा पुरस्कृत अंग्रेज़ी भाषा की पुस्तकें
श्रेणी:२१वीं सदी का साहित्य
द सिख्स एक किताब है। इस पुस्तक में 1845-46 में सिखों और अंग्रेजों के बीच हुए युद्धों की जानकारी दी गई है। इसे डब्ल्यू. एल. मैक्ग्रेगर ने वर्ष 1846 में लिखा था। यह पुस्तक महाराजा रणजीत सिंह की मृत्यु तथा उसके बाद शेर सिंह के राज्य और उनकी मृत्यु के बारे बात करते हुए शुरू होती है और इसमें वजीर राजा ध्यान सिंह का भी उल्लेख किया गया है। यह पुस्तक महाराजा दलीप सिंह द्वारा लाहौर के सिंहासन पर राज्यारोहण के बारे में भी प्रकाश डालती है।

समान पुस्तक
 ए हिस्ट्री ऑफ द सिख्स
 द सिख्स ऑफ न्यूयॉर्क
 फ़र्स्ट राज ऑफ़ द सिख्स
सन्दर्भ

श्रेणी:पुस्तकें
सिम्प्सोन्स एक १९८९ संयुक्त राज्य अमेरिका एनिमेशन दूरदर्शन प्रहसन कार्टून बनाया गया था जो मैट  के लिए  तक हुआ था। श्रृंखला एक काम करने का एक व्यंग्य भड़ौआ श्रेणी अमेरिकी  अपने परिवार, जो होमर, हाशिया, , लीज़ा और  शामिल द्वारा  जीवन शैली है। दिखाने के स्प्रिंगफील्ड के काल्पनिक शहर में स्थापित है और भड़ौआ अमेरिकी संस्कृति, समाज, टीवी और मानव की स्थिति के अनेक पहलुओं। 

परिवार  द्वारा शीघ्र ही निर्माता जेम्स एल ब्रूक्स के साथ एनिमेटेड शॉर्ट्स की एक श्रृंखला के लिए पिच से पहले गर्भवती हुई थी।  एक बेकार परिवार बनाया है और अपने परिवार के सदस्यों के बाद वर्ण का नाम, अपने नाम के लिए  प्रतिस्थापन। शॉर्ट्स १९ अप्रैल १९८७ को एक ट्रेसी  दिखाएँ का हिस्सा बन गया। तीन रन के मौसम के बाद, स्केच एक आधे घंटे में प्राइम टाइम शो में विकसित किया गया और फॉक्स के लिए एक प्रारंभिक मारा गया था, पहले फॉक्स श्रृंखला के लिए एक मौसम (1989-१९९०) में शीर्ष ३० रेटिंग में देश बन गया।

१७ दिसम्बर १९८९ शो है ३५५ एपिसोड और बीस प्रसारण पर अपनी शुरुआत के बाद से पहली सत्र २७ सितम्बर २००९ पर प्रसारण शुरू हुआ। सिम्प्सोन्स मूवी की, एक विशेषता लंबाई फिल्म, दुनिया भर में थिएटर में जुलाई २६ और २७ जुलाई २००७ को जारी किया गया था और अमेरिका के ५२७ करोड़ डॉलर की कमाई की दुनिया भर में।

सिम्प्सोन्स पुरस्कार के दर्जनों के बाद से यह २५ सहित एक श्रृंखला,  एमी पुरस्कार, २६ एनी पुरस्कार और एक  पुरस्कार के रूप में शुरू हुआ जीता है। टाइम पत्रिका में ३१ दिसम्बर १९९९ मुद्दे नाम पर यह २० वीं सदी के सर्वश्रेष्ठ टीवी श्रृंखला और १४ जनवरी २००० सिम्पसन परिवार हॉलीवुड पर एक स्टार से सम्मानित किया गया वॉक ऑफ फेम. सिम्प्सोन्स सबसे लंबे समय तक अमेरिकी प्रहसन, सबसे लंबे समय तक अमेरिकी एनिमेटेड कार्यक्रम चल रहा है और २००९ में इसे अमेरिकी  मनोरंजन श्रृंखला के रूप में सबसे लंबे समय तक चलने  पार। है होमर विस्मयादिबोधक वाक्यांश पकड़ "डि 'ओह!" है अंग्रेजी शब्दकोश में गोद लिया है, जबकि सिम्प्सोन्स कई वयस्क आधारित एनिमेटेड प्रहसन प्रभावित किया गया है।

श्रेणी:टेलिविज़न
द सीक्रेट लाइफ ऑफ पेट्स एक 2016 में बनी अमेरिकी एनिमेटेड फिल्म है। इसका निर्माण ट्वेंटिएथ सेंचुरी फ़ॉक्स द्वारा किया गया था।

 सन्दर्भ 

 बाहरी कड़ियाँ 

 
 
 
 

श्रेणी:2016 की फ़िल्में
श्रेणी:अमेरिकी फ़िल्में
श्रेणी:अंग्रेज़ी फ़िल्में
द सीक्रेट सर्कल  एक अमेरिकी टेलीविजन श्रृंखला है जिसका निर्मान एंड्रयू मिलर ने सीडब्ल्यू टेलीविजन नेटवर्क के लिए किया है। धारावाहिक की पटकथा एलजे स्मिथ दवारा लिखित इसी नाम की पुस्तक श्रृंखला पर आधारित है। मई 17, 2011, को सीडब्ल्यू ने इसे मूल प्रसारण के लिए चुना था, तथा सितंबर 15, 2011 को इसका प्रीमियर हुआ।

 सन्दर्भ 

श्रेणी:अंग्रेज़ी भाषा के टीवी कार्यक्रम
श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी हॉरर गल्प टेलिविज़न शृंखलाएँ
श्रेणी:अमेरिकी फ़ंतासी टेलिविज़न शृंखलाएँ